《宿灵石方丈》
宋代·陈著

偶因尘隙游灵石，不觉夷犹到夜深。
坐对半窗山月影，参成一片白云心。
螀著露更相调，老叶无风也自吟。
分得僧床伴僧梦，梦阑诗料满山林。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。